
GAL VALEA RÂMNICULUI


ANUNȚ DETALIAT PRELUNGIRE APEL
DEPUNERE PROIECTE
Numărul de referință al sesiunii cererii de proiecte: M1 – 1/2018 – 31.08..2018
Asociaţia Grupul de Acțiune Locală Valea Râmnicului anunță prelungirea  primei sesiuni continue cu evaluare lunară din 2018 deschisa  în perioada 15.03.2018 – 29.06.2018 de depunere a Cererilor de Finanțare pentru Măsura M 1   ”Cooperare în sectoarele agricol și pomicol” pana la data de 31.08.2018.

I. Data lansării apelului de selecţie: 15 martie 2018
II. Data limită de depunere a proiectelor: 31 august 2018
III. Locul şi intervalul orar în care se pot depune proiectele:

Proiectele se depun la sediul GAL VALEA RÂMNICULUI din satul GURA CALIȚEI, comuna GURA CALIȚEI, județul VRANCEA. Beneficiarii pot depune proiectele pana la data de  31.08.2018, de luni până vineri în intervalul orar 09:00 – 14:00.

Data limită de primire a proiectelor este: 31 august 2018, ora 14:00.
Dosarele Cererilor de Finanţare sunt depuse personal de către responsabilul legal, aşa cum este precizat în formularul Cererii de Finanţare, sau de către un împuternicit al responsabilului legal, prin procura legalizată, în original. Proiectele primite prin orice alte mijloace decât cele menționate mai sus vor fi returnate, fără a intra în procesul de evaluare.

IV. Solicitanţii eligibili pentru Măsura M1/1B „Cooperare în sectoarele agricol și pomicol” sunt parteneriatele constituite în baza unui acord de  cooperare și în a cărui componență să fie cel puțin un fermier sau un grup de producători/o cooperativă din sector și cel puțin un partener din următoarele categorii: microîntreprinderi sau întreprinderi mici, organizații neguvernamentale, consilii locale, unități școlare, sanitare, de agrement și alimentație publică.

Finanţările sunt accesibile doar pentru investiţii propuse în teritoriul LEADER GAL VALEA RÂMNICULUI format din 17 UAT-uri:  UAT Andreiașu de Jos, UAT Broșteni, UAT Chiojdeni, UAT Dumitrești, UAT Gura Caliței, UAT Jitia, UAT Mera, UAT Poiana Cristei, UAT Reghiu și UAT Vintileasca (judeţul Vrancea) şi : UAT Buda, UAT Bisoca, UAT Grebănu, UAT Mărgăritești, UAT Sărulești, UAT Topliceni si UAT Valea Sălciei (judeţul Buzău).

V. Fondul disponibil – alocat în această sesiune:

Contribuția publică totală a măsurii este de 33.970 euro
Suma maximă nerambursabilă care poate fi acordată pentru finanțarea unui proiect din cadrul Măsurii „Cooperare în sectoarele agricol și pomicol” este de 30.000 euro.

Valoarea maximă a unui proiect este de maximum 30.000 Euro.

Ponderea sprijinului nerambursabil este de 100 % din cheltuielile eligibile.

În cazul investițiilor, ponderea sprijinului este de 90 %.

Costurile de funcționare a cooperării nu vor depăși 20 % din valoarea maximă a sprijinului acordat.

VI. Modelul de cerere de finanțare pe care trebuie să-l folosească solicitanții

Pentru proiectele ce se încadrează ca obiective și tip de investiție într-una din măsurile din SDL, se vor utiliza Cererea de Finanțare și formularele standard ale Cererii de Finanțare adaptate de  GAL  Valea Râmnicului  care  pot  fi  accesate  pe  pagina  de  internet   www.galvalearimnicului.ro.

Modificarea formularului standard al Cererii de Finanţare (eliminarea, modificarea secţiunilor, necompletarea tuturor datelor solicitate, etc.) poate duce la respingerea Cererii de Finanţare pe motiv de neconformitate administrativă.

VII. Documentele justificative pe care trebuie sa le depună solicitantul odată cu depunerea proiectului în conformitate cu cerințele fișei măsurii din SDL și ale Ghidului solicitantului elaborat de către GAL pentru măsura respectivă:

Planul de marketing/studiu

Acordul de cooperare al parteneriatului

Documente solicitate pentru terenul agricol/ document pentru efectivul de animale deţinut în proprietate 
Documente  solicitate  pentru  imobilul  (clădirile şi/ sau  terenurile)  pe  care sunt/ vor  fi  realizate investiţiile

Extras de carte funciară sau document care să certifice că nu au fost finalizate lucrările de cadastru, pentru investiţiile care vizează investiţii în lucrări privind construcţiile noi sau modernizări ale acestora  

Certificat de urbanism sau autorizaţie de construire pentru proiecte care prevăd construcţii (noi, extinderi sau modernizări). Certificatul de urbanism nu trebuie însoţit de avizele mentionate ca necesare fazei urmatoare de autorizare.

Adresă emisă de instituția financiară (bancă/ trezorerie) cu datele de identificare ale acesteia, şi ale contului aferent proiectului FEADR (denumirea, adresa instituției financiare, codul IBAN al contului de operatiuni cu AFIR).

Certificate care să ateste lipsa datoriilor restante fiscale şi locale, emise de Direcţia Generală a Finanţelor Publice și de primăriile pe raza cărora îşi au sediul social și puncte de lucru (numai în cazul în care solicitantul este proprietar asupra imobilelor) şi, dacă este cazul, graficul de reeşalonare a datoriilor către bugetul consolidat, valabil la data încheierii Contractului de Finanțare (pentru liderul de proiect).  

Document emis de DSVSA conform Protocolului de colaborare dintre AFIR şi ANSVSA publicat pe pagina de internet www.afir.info.

Document emis de DSP județeană conform protocolului de colaborare privind constatarea  conformităţii proiectului cu condiţiile de igienă şi sănătate publică (pentru unităţile supuse avizării sanitare, conform legislaţiei în vigoare, sau Notificare privind conformitatea proiectului cu condiţiile de igienă și sănătate publică, sau Notificare că investiţia nu face obiectul evaluării condiţiilor de igienă.

Document emis de Agenția Națională pentru Protecția Mediului, (conform protocolului de colaborare AFIR ANPM-GM): 

   Clasarea notificării sau Decizia etapei de încadrare ca document final (prin care se precizează că proiectul nu se supune evaluării impactului asupra mediului şi nici evaluării adecvate) sau Acordul de mediu în cazul în care se impune evaluarea impactului asupra mediului sau Acordul de mediu în cazul evaluării impactului asupra mediului și de evaluare adecvată

Document emis de Garda Națională de Mediu (dacă este cazul);

Proiectul tehnic, dacă este cazul, semnat și ștampilat de un verificator autorizat, însoți de graficul fizic și financiar de realizare a investiției.

Certificatul de înregistrare eliberat de Oficiul Registrului Comerţului conform legislaţiei în vigoare 

STATUT pentru Societatea cooperativă înfiinţată în baza Legii nr. 1/ 2005 cu modificările și completările ulterioare, Cooperativa agricolă înfiinţată în baza Legii nr. 566/ 2004  cu modificările și completările ulterioare și grupuri de producători înființate conform Ordonanței 37/ 2005 privind recunoașterea și funcționarea grupurilor și organizațiilor de producători, pentru comercializarea produselor agricole, cu completările și modificările ulterioare). 

Documente echivalente celor de mai sus pentru alte forme de organizare. În acest caz, dacă în timpul evaluării se constată că documentul prezentat de solicitant nu este suficient, evaluatorul va solicita prin informații suplimentare documentul necesar cu elementele pe care trebuie să le conțină.

Certificat de conformitate a produselor agroalimentare ecologice (materii prime şi produse finite) emis de un organism de inspecţie şi certificare, conform prevederilor OUG 34 /2000 privind produsele agroalimentare ecologice cu completările și modificările ulterioare - pentru modernizări, iar pentru investiții noi: fișă de înregistrare ca procesator și producător în agricultura ecologică, contractul procesatorului cu un organism certificat de inspecție și certificare.

Document care să demonstreze calitatea de membru al grupului aplicant pentru produsul alimentar care participă la sisteme din domeniul calității produselor agricole și alimentare recunoscute sau în curs de recunoaștere la nivel european.

Atestatul de produs tradițional emis de MADR , în conformitate cu Ordinul 724/ 2013 privind atestarea produselor tradiţionale (pentru modernizări în vederea obținerii unui produs existent – la depunere, pentru investiții  în vederea obținerii unui produs nou - la ultima plată).

Atestat produs alimentar obţinut conform unei reţete CONSACRATE ROMÂNEŞTI - Emis de MADR, în conformitate cu Ordinul comun 394/2014 privind atestarea produselor alimentare obținute conform rețetelor consacrate românești. (pentru modernizări în vederea obținerii unui produs existent – la depunere, pentru investiții în vederea obținerii unui produs nou - la ultima plată).

Alte documente justificative (se vor specifica după caz).
VIII. Documentele justificative pe care trebuie să le depună solicitantul în vederea punctării criteriilor de selecție:

Solicitantul va depune un acord de cooperare care face referire la o perioadă egală cu perioada de acordare a finanțării (maxim 3 ani).

Pentru proiecte legate de lanțuri scurte de aprovizionare, solicitantul va depune un plan/studiu, privitor la conceptul de proiect.

Pentru proiecte legate de piețe locale, solicitantul va prezenta un plan de marketing adaptat la piața locală.

Partenerii care sunt fermieri și își desfășoară activitățile agricole într-una din unitățile administrativ –  teritoriale din GAL, iar în cazul fermelor pomicole, acestea trebuie să fie prezente în anexa STP.

Partenerii care sunt grupuri de producători sau cooperative și își desfășoară activitatea în teritoriul GAL, iar cele din domeniul pomiculturii își desfășoară activitatea în UAT-uri din anexa STP.

IX. Cerințele de conformitate și eligibilitate pe care trebuie să le îndeplinească solicitantul, inclusiv metodologia de verificare a acestora

Solicitantul de finanţare trebuie să îndeplinească toate criteriile de conformitate şi eligibilitate specificate în Ghidul Solicitantului pentru Măsura 1, care poate fi consultat gratuit la sediul GAL VALEA RÂMNICULUI din satul GURA CALIȚEI, comuna GURA CALIȚEI, județul VRANCEA, cât şi pe pagina de www.galvalearimnicului.ro.

Solicitantul depune Cererea de Finanţare cu anexele tehnice şi administrative ataşate, la secretariatul GAL, în patru exemplare pe suport de hârtie - un exemplar original (care se va restitui solicitantului dupa verificarea conformității) și trei exemplare copie, însoțite de câte un CD conținând dosarul scanat și cererea de finanțare în format editabil. În cele trei dosare copie, pe documentele emise de alte autorități se va aplica ștampila “Conform cu originalul” și semnatura solicitantului. 

Solicitantul se va asigura că rămâne în posesia unui exemplar complet al Dosarului cererii de finanțare, în afara celor 3 exemplare depuse la GAL VALEA RÂMNICULUI.

Pentru conformitate, experţii tehnici ai GAL VALEA RÂMNICULUI vor verifica:

   Dosarul   Cererii   respectă   cerințele   de   conformitate   menționate   în   cadrul   Ghidului Solicitantului aferent măsurii 1 :

-
Dosarul Cererii de finanţare este depus în 3 exemplare (tipărit și pe CD),  legat și sigilat, numerotat, opisat, cu toate documentele anexă la proiect aflate în termen de valabilitate și angajamentele asumate de către solicitant

-
Cererea de Finanțare utilizată va fi varianta în vigoare, preluată de pe site-ul GAL, având paginile de buget indicativ completate și semnătura solicitantului

Pentru eligibilitate se vor verifica:

Eligibilitatea solicitantului, a acțiunilor și a cheltuielilor prevăzute în proiect;

Criteriile de eligibilitate;

Toate documentele anexate.

X. Procedura de selecție aplicată de Comitetul de Selecție al GAL

Evaluatorii GAL vor puncta fiecare proiect eligibil în funcţie de criteriile de selecție stabilite în apelul de selecție și de punctajul aferent.

În contextul în care valoarea proiectelor depuse este mai mare decât suma disponibilă pentru sesiune, GAL va întocmi, după încheierea eligibilității tuturor proiectelor depuse, un Raport Intermediar în care vor fi menționate proiectele eligibile selectate, eligibile neselectate, neeligibile și cele retrase, valoarea acestora, numele solicitanților, iar pentru proiectele eligibile punctajul obținut pentru fiecare criteriu de selecție. Lista proiectelor incluse în Raportul de evaluare Intermediar se ordonează în funcţie de data depunerii proiectului.
Acest raport se publică pe site-ul GAL, se afișează la sediul GAL și se transmit solicitanților, în acceași sau cel târziu ziua următoare, Notificarea de eligibilitate/neeligibilitate a proiectului. În cazul în care un proiect este declarat neeligibil, în Notificarea de neeligibilitate vor fi indicate criteriile de eligibilitate care nu au fost îndeplinite precum şi cauzele care au condus la neeligibilitatea proiectului. În cazul în care proiectul este eligibil, Notificarea de eligibilitate va menționa faptul că proiectul a fost declarat eligibil.

Dacă în cadrul sesiunii de depunere proiecte nu a fost absorbit fondul pus la dispoziție la începerea sesiunii, atunci se va întocmi direct un Raport de Evaluare Final, selecția proiectelor eligibile urmând a se face în ordinea descrescătoare a punctajului de selecţie, până la incidența alocării financiare aferente apelului de propuneri de proiecte. În cazul proiectelor cu acelaşi punctaj, departajarea acestora se face în funcţie de valoarea eligibilă a proiectului, exprimată în euro, în ordine crescătoare (prioritar proiectele cu valoare mai mică).
Acest raport se publică pe site-ul GAL și se transmit solicitanților, în acceași sau cel târziu ziua următoare, Notificarea cererilor de finanțare selectate/neselectate. În cazul în care un proiect este declarat neselectat, în Notificarea cererilor de finanțare neselectate vor fi indicate punctajele obținute pentru fiecare criteriu de selecție precum şi cauzele care au condus la neselectarea proiectului. În cazul în care proiectul este selectat, Notificarea de selecție va menționa punctajul pentru fiecare criteriu.

Pentru finalizarea selecției și aprobarea Raportului de selectie se convoacă Comitetul de Selecție al GAL. Toţi membrii Comitetului de Selecţie şi ai Comisiei de Soluţionare a Contestaţiilor sunt obligaţi să semneze pe propria răspundere o Declaraţie de evitare a conflictului de interese privind solicitanții evaluați. Dacă unul dintre proiectele depuse pentru selecție aparține unuia dintre membrii Comitetului de selecție, sau unui solicitant înrudit sau care are raporturi de interes cu acesta,  persoana/organizația  în  cauză  nu  are  drept  de  vot  și  nu  va  participa  la  întâlnirea  comitetului respectiv.

Comitetul de selecție analizează lista proiectelor eligibile depuse, criteriile de departajare, verifică punctajul  fiecărui  proiect  și  suma  solicitată,  ordonează  proiectele  în  funcție  de  modul  de departajare și aprobă proiectele care se încadrează în suma disponibilă a sesiunii, în cadrul Raportului de selecție. Pentru validarea ședințelor de selecție, trebuie să fie prezenți min 50%+1 din cei 7 membri ai Comitetului de selecție, din care peste 50% să fie din mediul privat și societatea civilă.

Solicitanții au dreptul de a contesta, atât după eligibilitate cât și după selecție, punctajul acordat, în termen de 5 zile de la publicarea Raportului de evaluare / primirea notificării. Vor fi considerate contestaţii şi analizate în baza prezentei proceduri doar acele solicitări care contestă elemente tehnice sau legale legate de eligibilitatea proiectului depus și/sau valoarea proiectului declarată eligibilă/valoarea sau intensitatea sprijinului public acordat pentru proiectul depus. Contestațiile depuse de solicitanți sunt analizate de Comisia de contestații a GAL, care întocmește un Raport de contestații.

Termenul de analizare a tuturor contestaţiilor depuse pentru o măsură este de 10 zile de la expirarea termenului maxim de depunere a contestaţiilor şi poate fi prelungit cu încă maxim 5 zile, dacă la nivelul departamentului Tehnic se analizează contestaţii depuse pe două sau mai multe măsuri, dacă numărul de contestaţii depuse este foarte mare, sau dacă perioada de analiză a contestaţiilor se suprapune cu sesiuni de verificare. În cazul în care se constată că aceste contestații sunt justificate, Comisia propune corectarea Raportului de Selecție.

După încheierea termenului de contestații și în baza Raportului Comisiei de Contestații, dacă  este cazul,   Comitetul de Selecție va emite Raportul de Selecție Final în care vor fi înscrise proiectele retrase,   neeligibile,   eligibile   neselectate   și   eligibile   selectate,   valoarea   acestora,   numele solicitanților, iar pentru proiectele eligibile punctajul obținut pentru fiecare criteriu de selecție.

Raportul  de  selecție  final  al  sesiunii  se  publică  pe  website-ul  GAL,  la  sediul  primăriilor  din comunele partenere, la sediul OJFIR, iar solicitanților li se transmite Notificarea de selecție finală.

Suma rămasă la finele unei sesiuni (diferenţa dintre suma alocată şi  valoarea  publică totală a proiectelor depuse) va fi reportată în cadrul următoarei sesiuni de depunere.

XI. Criteriile de selecție cu punctajele aferente, punctajul minim pentru selectarea unui proiect și criteriile de departajare ale proiectelor cu același punctaj, inclusiv metodologia de verificare a acestora:

	Nr. Crt.
	Principii de selecţie și criterii de selecţie
	Punctaj

	1. 
	Principiul reprezentativității cooperării, respectiv numărul partenerilor implicați 
	25

	
	Parteneriatul are între 3 -5 membrii
	20

	
	 1.2 Parteneriatul are mai mult de 5 membrii 
	25

	2.
	Principiul  structurii adecvate de parteneriat, pe baza obiectivului proiectului
	20

	
	2.1 Parteneri care la finalizarea proiectului formalizează cooperarea prin constituirea sau dezvoltarea unei forme asociative cu personalitate juridică

 Punctajul  se acordă numai dacă angajamentul de formalizare a cooperării se regăsește în Acordul de Cooperare.
	20

	
	2.2 Consilii locale, unități școlare, sanitare, de agrement și de alimentație publică, ONG, alte entități relevante, pe baza obiectivelor proiectului.

Punctajul se acordă pe baza Acordului de cooperare semnat de către parteneri, unde sunt descrise rolul și experiența relevantă fiecărui partener în proiect, în conformitate cu obiectivele proiectului.  
	10

	3.
	Principiul parteneriatelor care comercializează produse  ecologice, tradiționale, care participă la o schemă de calitate sau sunt certificate în urma unei scheme de calitate
	25

	
	3.1Parteneriatul comercializează produse tradiționale

Se vor puncta proiectele care propun comercializarea produselor tradiționale conform prevederilor Ordinului 724/ 2013 privind atestarea acestor produse
	15

	
	3.2 Parteneriatul comercializează produse ecologice, care participă la o schemă de calitate sau sunt certificate în urma unei scheme de calitate.
	25

	4.
	Principiul integrării lanțului scurt cu piața locală
	30

	
	4.1 Proiectele ce propun un plan de marketing ce cuprinde atât componenta de dezvoltare a lanțului scurt cât și componenta de dezvoltare a unei piețe locale.
	30

	TOTAL 
	100P


Punctajul minim este de 10 puncte.
Toate proiectele eligibile vor fi punctate în acord cu criteriile de selecție conform sistemului depunctare.

Pentru proiectele aferente acestei măsuri, selecția se realizează în ordinea descrescătoare a punctajului de selecţie.

În cazul proiectelor cu acelaşi punctaj, departajarea acestora se face în funcţie de numărul de locuri de membri ai parteneriatului în ordine descrescătoare.

XII. Data și modul de anunțare a rezultatelor procesului de selecție (notificarea solicitanților, publicarea Raportului de Selecție)

GAL va transmite solicitanților notificări asupra rezultatului evaluării și selecției; transmiterea se

realizează cu confirmare de primire sau va fi predată personal - cu semnătură de primire din partea reprezentantului legal al potențialului beneficiar. Notificările transmise solicitanților vor conține motivele pentru care proiectele nu au fost eligibile și/sau selectate – se vor menționa criteriile de eligibilitate care nu au fost îndeplinite sau punctajul obținut pentru fiecare criteriu de selecție - precum și perioada de depunere și soluționare a contestațiilor.

XIII. Datele de contact ale GAL unde solicitanții pot obține informații detaliate
Pentru informații suplimentare puteți contacta experții GAL Valea Ramnicului la sediul din comuna Gura Caliței, județul Vrancea, la tel. 0786190221/0729788659 sau prin e-mail galvalearamnicului@gmail.com.  De asemenea la sediul GAL sunt disponibile pe suport tipărit informaţiile detaliate aferente măsurilor lansate.
XIV. Alte informații pe care GAL le consideră relevante (ex.: detalii despre monitorizarea plăților). 

Beneficiarul  va  depune  la  secretariatul  GAL  declaraţia  pe  propria  răspundere  prin  care  se angajează să transmită către GAL toate documentele pe care acesta le încheie cu AFIR - Copie la Contractul (decizia) de finanțare cu AFIR, Copie la Modificări/acte aditionale ale contractului (deciziei) de finanțare cu AFIR; Copie la Notificarile de plata aferente proiectului, ce vor fi emise de AFIR către mine, în calitate de beneficiar al proiectului.

De asemenea, pe durata de valabilitate și monitorizare a contractului de finanțare, beneficiarul va furniza  către  GAL  orice  document  sau  informaţie  în  măsură  să  ajute  la  colectarea  datelor referitoare la indicatorii de monitorizare aferenți proiectului și va accepta vizite pe teren ale proiectului, din partea personalului GAL, dacă este cazul.

Com. Gura Caliței, Jud. Vrancea

galvalearamnicului@gmail.com
www.galvalearimnicului.ro
Tel. 0040.786190221

